SL Uradni list Evropske unije L 345/21

SKLEP SVETA

z dne 20. decembra 2005

o podpisu in začasni uporabi Sporazuma v obliki izmenjave pisem med Evropsko skupnostjo in Republiko Belorusijo o spremembi Sporazuma med Evropsko unijo in Republiko Belorusijo o trgovini s tekstilnimi izdelki

(2005/948/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Komisija je v imenu Skupnosti dosegla dvostranski sporazum o enoletnem podaljšanju obstoječega dvostranskega sporazuma in protokolov o trgovini s tekstilnimi izdelki z Republiko Belorusijo s številnimi prilagoditvami količinskih omejitev.

(2) Ob upoštevanju njegove morebitne poznejše sklenitve je treba Sporazum podpisati v imenu Skupnosti.

(3) Ta dvostranski sporazum se mora začasno uporabljati od 1. januarja 2006 do zaključka zahtevanih postopkov za njegovo sklenitev pod pogojem vzajemne začasne uporabe Sporazuma s strani Republike Belorusije –

SKLENIL:

Člen 1

Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v obliki izmenjave pisem med Evropsko skupnostjo in Republiko Belorusijo o spremembi Sporazuma med Evropsko unijo in Republiko Belorusijo o trgovini s tekstilnimi izdelki (v nadaljevanju „Sporazum“) v imenu Evropske skupnosti, s pridržkom njegove sklenitve.

Člen 2

Sporazum se začasno uporablja od 1. januarja 2006 do njegove formalne sklenitve in pod pogojem vzajemne začasne uporabe Sporazuma s strani Republike Belorusije.

Besedilo Sporazuma je priloženo k temu sklepu.

Člen 3

1. Če Belorusija ne izpolni svojih obveznosti v skladu z odstavkom 2.4 tega sporazuma, se kvota za leto 2006 zmanjša na raven, veljavno v letu 2005.

2. Sklep za izvajanje odstavka 1 se sprejme v skladu s postopki iz člena 17 Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav (1).

Člen 4

Ta sklep se objavi v Uradnem listu Evropske unije.

Veljati začne dan po objavi.

V Bruslju, 20. decembra 2005 Za Svet Predsednica M. BECKETT

(1) UL L 275, 8.11.1993, str. 1. Uredba, kakor je bila nazadnje spremenjena z Uredbo Komisije (ES) št. 1478/2005 (UL L 236, 13.9.2005, str. 3).

SL Uradni list Evropske unije L 345/23

SPORAZUM V OBLIKI IZMENJAVE PISEM

med Evropsko skupnostjo in Republiko Belorusijo o spremembi Sporazuma med Evropsko skupnostjo in Republiko Belorusijo o trgovini s tekstilnimi izdelki

Spoštovani,

1. V čast mi je sklicevati se na Sporazum med Evropsko skupnostjo in Republiko Belorusijo o trgovini s tekstilnimi izdelki, parafiran 1. aprila 1993, kakor je bil nazadnje spremenjen in podaljšan s Sporazumom v obliki izmenjave pisem, parafiranim 29. novembra 2004 (v nadaljevanju „Sporazum“).

2. Ob upoštevanju prenehanja veljavnosti Sporazuma 31. decembra 2005 in v skladu s členom 19(1) Sporazuma se Evropska skupnost in Republika Belorusija dogovorita za podaljšanje veljavnosti Sporazuma za nadaljnje obdobje enega leta ob upoštevanju naslednjih sprememb in pogojev:

2.1 Besedilo drugega in tretjega stavka člena 19(1) Sporazuma se nadomesti z naslednjim besedilom: „Uporablja se do 31. decembra 2006.“

2.2 Priloga II, ki določa količinske omejitve za izvoz iz Republike Belorusije v Evropsko skupnost, se nadomesti z Dodatkom 1 k temu pismu.

2.3 Priloga k Protokolu C, ki določa količinske omejitve za izvoz iz Republike Belorusije v Evropsko skupnost po OPT operacijah v Republiki Belorusiji, se za obdobje od 1. januarja 2006 do 31. decembra 2006 nadomesti z Dodatkom 2 k temu pismu.

2.4 Za uvoz tekstilnih izdelkov in oblačil s poreklom iz Evropske skupnosti v Belorusijo se v letu 2006 uporabljajo carine, ki ne presegajo carin, določenih za leto 2003 v Dodatku 4 k Sporazumu v obliki izmenjave pisem med Evropsko skupnostjo in Republiko Belorusijo, parafiranemu 11. novembra 1999. Če se te stopnje ne bodo uporabljale, bo imela Skupnost pravico za preostalo obdobje veljavnosti sporazuma sorazmerno ponovno uvesti ravni količinskih omejitev, veljavnih za leto 2005, kot je določeno v izmenjavi pisem, parafirani 29. novembra 2004.

3. Če bi Republika Belorusija postala članica Svetovne trgovinske organizacije (STO) pred datumom izteka Sporazuma, veljajo od dne pristopa Republike Belorusije k STO Sporazumi in pravila STO.

4. Hvaležen bi vam bil, če bi potrdili, da se vaša vlada strinja z navedenim. V tem primeru ta sporazum v obliki izmenjave pisem začne veljati prvi dan v mesecu, ki sledi dnevu, ko sta se pogodbenici medsebojno obvestili, da so bili zaključeni za to potrebni pravni postopki. Do takrat se začasno uporablja od 1. januarja 2006 pod pogojem vzajemnosti.

Sprejmite, prosim, izraz mojega globokega spoštovanja.

Za Svet Evropske unije

Dodatek 1 „PRILOGA II Belorusija Kategorija Enota Kvota od 1. januarja 2006 Skupina IA 1 tone 1 585 2 tone 6 000 3 tone 242 Skupina IB 4 T kosov 1 672 5 T kosov 1 105 6 T kosov 1 550 7 T kosov 1 252 8 T kosov 1 160 Group IIA 9 tone 363 20 tone 329 22 tone 524 23 tone 255 39 tone 241 Skupina IIB 12 T parov 5 959 13 T kosov 2 651 15 T kosov 1 569 16 T kosov 186 21 T kosov 930 24 T kosov 844 26/27 T kosov 1 117 29 T kosov 468 73 T kosov 329 83 tone 184 Skupina IIIA 33 tone 387 36 tone 1 309 37 tone 463 50 tone 207 Skupina IIIB 67 tone 356 74 T kosov 377 90 tone 208 Skupina IV 115 tone 95 117 tone 2 100 118 tone 471 T kosov: tisoč kosov.“

Dodatek 2 „PRILOGA K PROTOKOLU C Kategorija Enota Od 1. januarja 2006 4 1 000 kosov 5 055 5 1 000 kosov 7 047 6 1 000 kosov 9 398 7 1 000 kosov 7 054 8 1 000 kosov 2 402 12 1 000 kosov 4 749 13 1 000 kosov 744 15 1 000 kosov 4 120 16 1 000 kosov 839 21 1 000 kosov 2 741 24 1 000 kosov 706 26/27 1 000 kosov 3 434 29 1 000 kosov 1 392 73 1 000 kosov 5 337 83 Tone 709 74 1 000 kosov 931“

Spoštovani,

v čast mi je bilo prejeti vaše pismo z dne ….., v katerem je zapisano:

1. V čast mi je sklicevati se na Sporazum med Evropsko skupnostjo in Republiko Belorusijo o trgovini s tekstilnimi izdelki, parafiran 1. aprila 1993, kakor je bil nazadnje spremenjen in podaljšan s Sporazumom v obliki izmenjave pisem, parafiranim 29. novembra 2004 (v nadaljevanju ‚Sporazum’). 2. Ob upoštevanju prenehanja veljavnosti Sporazuma 31. decembra 2005 in v skladu s členom 19(1) Sporazuma se Evropska skupnost in Republika Belorusija dogovorita za podaljšanje veljavnosti Sporazuma za nadaljnje obdobje enega leta ob upoštevanju naslednjih sprememb in pogojev: 2.1 Besedilo drugega in tretjega stavka člena 19(1) Sporazuma se nadomesti z naslednjim besedilom: ‚Uporablja se do 31. decembra 2006.’ 2.2 Priloga II, ki določa količinske omejitve za izvoz iz Republike Belorusije v Evropsko skupnost, se nadomesti z Dodatkom 1 k temu pismu. 2.3 Priloga k Protokolu C, ki določa količinske omejitve za izvoz iz Republike Belorusije v Evropsko skupnost po OPT operacijah v Republiki Belorusiji, se za obdobje od 1. januarja 2006 do 31. decembra 2006 nadomesti z Dodatkom 2 k temu pismu. 2.4 Za uvoz tekstilnih izdelkov in oblačil s poreklom iz Evropske skupnosti v Belorusijo se v letu 2006 uporabljajo carine, ki ne presegajo carin, določenih za leto 2003 v Dodatku 4 k Sporazumu v obliki izmenjave pisem med Evropsko skupnostjo in Republiko Belorusijo, parafiranemu 11. novembra 1999. Če se te stopnje ne bodo uporabljale, bo imela Skupnost pravico za preostalo obdobje veljavnosti sporazuma sorazmerno ponovno uvesti ravni količinskih omejitev, veljavnih za leto 2005, kot je določeno v izmenjavi pisem, parafirani 29. novembra 2004. 3. Če bi Republika Belorusija postala članica Svetovne trgovinske organizacije (STO) pred datumom izteka Sporazuma, veljajo od dne pristopa Republike Belorusije k STO Sporazumi in pravila STO. 4. Hvaležen bi vam bil, če bi potrdili, da se vaša vlada strinja z navedenim. V tem primeru ta sporazum v obliki izmenjave pisem začne veljati prvi dan v mesecu, ki sledi dnevu, ko sta se pogodbenici medsebojno obvestili, da so bili zaključeni za to potrebni pravni postopki. Do takrat se začasno uporablja od 1. januarja 2006 pod pogojem vzajemnosti.“

V čast mi je potrditi, da se moja vlada strinja z vsebino vašega pisma.

Sprejmite, prosim, izraz mojega globokega spoštovanja.